Sgt **Michal Strank** (angl. *Michael Strank*, rusín. *Michal Strenk*; \* 10. november 1919 Jarabina, ČSR – † 1. marec 1945 Iwo-džima, Japonsko) bol americký vojak, poddôstojník Námornej pechoty Spojených štátov rusínskeho pôvodu. Stal sa známy počas bitky o Iwó-džimu počas druhej svetovej vojny, keď bol spolu so svojimi spolubojovníkmi odfotografovaný pri stavaní vlajky na vrchu Suribači. Zahynul v dôsledku paľby vlastného delostrelectva v neskoršej fáze bitky.

Život
-----

Narodil sa 10. novembra 1919 na Slovensku v spišskej dedine Jarabina rusínskym rodičom, odkiaľ ako šesťročné dieťa odišiel so svojimi rodičmi do USA. Vyštudoval strednú školu v Pensylvánii a v októbri 1939 sa prihlásil do námornej pechoty. Padol 1.marca 1945 po zásahu šrapnelom z americkej lode, keď do piesku kreslil náčrt novej akcie. Slávnym sa stal vďaka záberu reportéra Associated Press, Joea Rosenthala, ktorý zachytáva druhé vztyčovanie americkej vlajky na vrchu Suribači sopečného ostrova Iwo Jima (prvá vlajka vztýčená dve hodiny predtým a pred príchodom veliteľa bola príliš malá). Dobytia ostrova, na ktorom vztyčoval túto vlajku sa nedožil. Jeho brat Peter Strank slúžil počas vojny v južnom Pacifiku na lietadlovej lodi USS Franklin.

Vyznamenania
------------

Za života dostal tieto vyznamenania: Purple Heart, Presidential Unit Citation, America Defense Service Medal, American Area Campaign Medal, Asiatic-Pacific Area campaign with four stars, World War II. Victory Medal a ďalšie. Pochovaný je na Arlingtonskom národnom cintoríne, hrob č. 7179, Sekcia 12.

Mená vojakov, ktorí vztýčili vlajku na ostrove Iwo Jima.

Občianstvo
----------

Roku 2008 zistil americký vojak, rotmajster Matt Blais, ktorý bol pridelený k bezpečnostnej službe Amerického veľvyslanectva na Slovensku, že Strank nebol rodeným Američanom, ale že nadobudol občianstvo USA roku 1935 prostredníctvom naturalizácie svojho otca, pričom nikdy nedostal o tom doklad. 
Matt Blais sa preto obrátil ešte raz obrátil na Imigračný a naturalizačný úrad (INS) so žiadosťou o vydanie dokladov o Strankovom občianstve, ktorej bolo vyhovené. 29. júla 2008 prevzala Strankova najmladšia sestra, Mary Pero, v rámci ceremónie pred Pamätníkom americkej námornej pechoty v Arlingtone listinu potvrdzujúcu jeho americké občianstvo.

16. februára 2015, 70. výročie udalostí v Užhorode, blízko škôl číslom 4, bola inštalovaná mini socha Michala Stranka (sochár Michaylo Kolodko)

* Prvé vztyčovanie zástavy USAPrvé vztyčovanie zástavy USA
* Pamätník námornej pechoty v ArlingtonePamätník námornej pechoty v Arlingtone
* Pamätník na sopke Suribači na Iwo JimePamätník na sopke Suribači na Iwo Jime
* Krátky film Bill Genaust, vztyčovanie vlajky Iwo Jima

Referencie
----------

1. ↑   *В США припомянули собі героя Михала Стренка. Писмо загнала і словацька презідентка* [online]. 2019-11-11, [cit. 2021-10-30]. Dostupné online.
2. 1 2  
CARFREY ,, Lance Cpl. Bryan G.. Iwo Jima flag raiser posthumously receives citizenship certificate. *Marine Corps News* (United States Marine Corps), July 30, 2008. Dostupné online.
3. ↑  BUSH, Joe. *Citizenship granted to Iwo Jima flag raiser* [online]. July 30, 2008, [cit. 2008-07-31]. Dostupné online. Archivované 2014-04-24 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Michal Strank**

Externé odkazy
--------------

* The Flag-raisers on Iwojima.com Archivované 2020-07-03 na Wayback Machine
* eFilmCritic.com interview with Barry Pepper on playing Michael Strank in "Flags of Our Fathers"
* A short film of the Iwo Jima Memorial
* Marine Military Academy Iwo Jima monument Archivované 2008-09-14 na Wayback Machine
* USMC War Memorial photographs at WW2DB
* Marine Corps War Memorial (Marine Barracks Washington webpage) Archivované 2009-02-22 na Wayback Machine